钦定古今图书集成/理学汇编/学行典/第245卷 > 曹塾
## 钦定古今图书集成/理学汇编/学行典/第245卷 > 曹塾

按《金坛县志》：“曹塾，字启伦，由邑庠入太学。性亢爽敦
本，乐济人急，喜宾客。祖遗田仅百亩，与兄子同居，后
增至二千馀亩，悉与兄子均分。万历初，江南多涝，水
退民争艺稑，塾积数百石，藏之有年。时稑价腾涌，可
获厚利，塾以其不易生，榜其门曰：‘吾稑陈陈，不堪作
种’。岁饥，输粟千馀石于官以助赈，遥授鸿胪寺序班。”